CELEX: 62013CA0213
Language: et
Date: 2014-07-10 00:00:00
Title: Kohtuasi C-213/13: Euroopa Kohtu (kümnes koda) 10. juuli 2014 . aasta otsus (Consiglio di Stato eelotsusetaotlus – Itaalia) – Impresa Pizzarotti & C. Spa versus Comune di Bari, Giunta comunale di Bari, Consiglio comunale di Bari (Eelotsusetaotlus — Ehitustööde riigihange — Direktiiv 93/37/EMÜ — Tulevikus ehitatavate hoonete „üürileandmise kohustuse võtmise” akt — Siseriikliku kohtu otsus, millel on kohtuotsuse seadusjõud — Kohtuotsuse seadusjõu ulatus olukorras, kus esineb vastuolu liidu õigusega)

15.9.2014   
            
            
               ET
            
            
               Euroopa Liidu Teataja
            
            
               C 315/14
            
         Euroopa Kohtu (kümnes koda) 10. juuli 2014. aasta otsus (Consiglio di Stato eelotsusetaotlus – Itaalia) – Impresa Pizzarotti & C. Spa versus Comune di Bari, Giunta comunale di Bari, Consiglio comunale di Bari
   (Kohtuasi C-213/13) (1)
   
   ((Eelotsusetaotlus - Ehitustööde riigihange - Direktiiv 93/37/EMÜ - Tulevikus ehitatavate hoonete „üürileandmise kohustuse võtmise” akt - Siseriikliku kohtu otsus, millel on kohtuotsuse seadusjõud - Kohtuotsuse seadusjõu ulatus olukorras, kus esineb vastuolu liidu õigusega))
   2014/C 315/20
   Kohtumenetluse keel: itaalia
   
      Eelotsusetaotluse esitanud kohus
   
   Consiglio di Stato
   
      Põhikohtuasja pooled
   
   
      Kaebaja: Impresa Pizzarotti & C. Spa
   
      Vastustajad: Comune di Bari, Giunta comunale di Bari, Consiglio comunale di Bari
   
      Menetluses osalesid: Complesso Residenziale Bari 2 Srl, Commissione di manutenzione della Corte d’appello di Bari, Giuseppe Albenzio, tegutsedes kui commissario ad acta, Ministero della Giustizia, Regione Puglia
   
      Resolutsioon
   
   
               1.
            
            
               Nõukogu 14. juuni 1993. aasta direktiivi 93/37/EMÜ, millega kooskõlastatakse riiklike ehitustöölepingute sõlmimise kord, artikli 1 punkti a tuleb tõlgendada nii, et leping, mille peamine eesmärk sellise hoone ehitamine, mis vastab hankija väljendatud vajadustele, kujutab endast ehitustööde riigihankelepingut ning ei kuulu seega nõukogu 18. juuni 1992. aasta direktiivi 92/50/EMÜ, millega kooskõlastatakse riiklike teenuslepingute sõlmimise kord, artikli 1 punkti a alapunktis iii viidatud erandite hulka isegi juhul, kui see leping sisaldab asjaomase hoone üürileandmise kohustust.
            
         
               2.
            
            
               Kui siseriiklikud menetlusnormid seda võimaldavad, peab liikmesriigi kohus, nagu eelotsusetaotluse esitanud kohus, kes on otsuse teinud viimases astmes, ilma et oleks eelnevalt esitanud ELTL artikli 267 alusel Euroopa Liidu Kohtule eelotsusetaotluse, kas täiendama jõustunud kohtuotsust, mis on loonud riigihankeid käsitlevate liidu õigusnormidega vastuolus oleva olukorra, või muutma seda otsust, et võtta arvesse nendele õigusnormidele Euroopa Kohtu poolt hiljem antud tõlgendust.
            
         
      (1)  ELT C 207, 20.7.2013.